VS000634
Datum: 1994-02-10T01:00:00.000+01:00
datum_sodbe_i_stopnje: 1998-07-06T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: hudi primeri
odskodnina: 3130000 SIT
opombe: II Ips 125/99. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Delovodja.

## Škodni dogodek

Poškodoval se je, ko mu je zdrsnilo na stopnicah na delovnem mestu.

## Poškodba

Udarnina desnega komolca, kar pa je imelo za posledico tudi stisnjenje podlahtničnega živca.

## Telesne bolečine

1300000 SIT Hude štirinajst dni, srednje hude dva meseca, blažje, ki so potem prešle v občasne, pa šest mesecev.

#### Hospitalizacija

4 dni. Zdravljenje je zahtevalo dve operaciji.

#### Ambulantno zdravljenje

Bil je na 34-ih pregledih pri specialistu in 31-ih pregledih pri splošnem zdravniku.

#### Rehabilitacija

129x je bil na fizioterapiji.

#### Nevšečnosti med zdravljenjem

94 dni je nosil mavčevo longeto (od tega 32 dni cel dan, 62 dni pa samo ponoči), 5x je bil izpostavljen medicinskim preiskavam, ki so povezane z zbadanjem, 2x rentgenskemu slikanju. V bolniškem staležu skupaj kar 471 dni.

## Strah

250000 SIT Tožnikov strah je trajal le nekaj trenutkov, ostalo pa je bila njegova zaskrbljenost za potek zdravljenja. Ta strah je bil intenziven v času operacij.

## Zmanjšanje življenjske aktivnosti

1500000 SIT Poškodba ni poslabšala gibljivosti v komolcu, zaradi poškodbe tožnik nima težav pri opravljanju svojega dela. Več naporov pa mora vlagati pri opravljanju del, ki zahtevajo fin prijem z desnico, grobo moč in močan prijem z desnico, dobro koordinacijo prstov in za dela, ki zahtevajo dober otip s prstancem in mezincem. Zmanjšano je sposoben za hišna opravila in rekreativne dejavnosti, ki zahtevajo dober prijem z desnico.

## Skaženost

80000 SIT Tožnik trpi zaradi postoperativne brazgotine na roki. Tožniku je ostala trajna sprememba zunanjosti (15 cm dolga in pol cm široka postoperativna brazgotina na mezinčevi strani desnega kazalca, ki je moteča zlasti poleti, ko je razgaljena in vzbuja zanimanje ljudi).

---

ZOR člen 200, 203